Kazamkėlis
Kazamkėlis arba Kuzamkėlis – ežeras Lietuvoje, Varėnos rajone, 7 km į šiaurės vakarus nuo Merkinės, Makniūnų miške. Ežero ilgis iš šiaurės vakarų į pietryčius – 0,37 km, plotis – iki 0,15 km. Altitudė 105,2 m. Krantai aukšti, apaugę medžiais, tik šiaurvakarinis krantas žemas ir užpelkėjęs. Ežeras nenutekantis, priklauso Nemuno intako Apsingės baseinui. Kiek atokiau į pietvakarius įsikūręs Apsingės kaimas. Ežeras pavadintas pagal gretimą Kuzamko ežerą.